Istos tres pescadors, trobón tierra en as islas marchall (les aduyó a plegar a la fin un barco taiwanés dito "kuskaooss) o  diya 9 d'agosto dimpués de nueu meses tresbatiús en l'augua (concretamén i partión o 24 d'otubre), en un barco de nomás nueu metros. Atros dos que o partión con els no tenión a mesma suerte: morión en a trabesía inboluntaria.    Seguntes rezentan os protagonistas (Lucio Rendón, Jesús Eduardo Vidaña y Salvador Ordóñez) , sobrebibión bebendo augua de plebia y no minchando que gabiotas y pexes boladors.  Parex que se trafegón debiú a las corriens maritimas, que esbarrón a suya trayeutoria dende  l'este dica l'oeste.    Dizen trobar-se bien, con nomás bella inflamazión y quemazón solar en as suyas garras. Agora asperan tornar luego ta casa.